Fil-25 ta' Mejju 2018, il-Kunsill adotta regoli bil-għan li jagħtu spinta lit-trasparenza sabiex jipprevjenu l-ippjanar tat-taxxa Id-direttiva hija mmirata lejn intermedjarji bħal konsulenti tat-taxxa, kontabilisti u avukati li jfasslu u/jew jippromwovu skemi tal-ippjanar tat-taxxa. Ser titlobhom jirrappurtaw skemi li huma potenzjalment aggressivi. L-informazzjoni li tasal ser tkun skambjata awtomatikament permezz ta' bażi tad-data ċentralizzata . Ser ikunu imposti penali fuq l-intermedjarji li ma jikkonformawx. "Ir-regoli l-ġodda huma parti ewlenija mill-istrateġija tagħha fil-ġlieda kontra l-evitar tat‐taxxa korporattiva," qal Vladislav Goranov, ministru għall-finanzi tal-Bulgarija, li bħalissa għandha l-Presidenza tal-Kunsill. "B'aktar trasparenza, ir-riskji jinstabu fi stadju aktar kmieni u jittieħdu l-miżuri biex jingħalqu l-lakuni qabel ma jintilef id-dħul." Id-direttiva ġiet adottata mingħajr diskussjoni f'laqgħa tal-Kunsill Affarijiet Ekonomiċi u Finanzjarji. L-Istati Membri ser ikollhom sal-31 ta' Diċembru 2019 biex jittrasponuha fil-liġijiet u r-regolamenti nazzjonali. Marzu 2018 stqarrija għall-istampa rigward il-ftehim tal-Kunsill dwar l-abbozz ta' direttiva dwar intermedjarji tat-taxxa Mejju 2018 abbozz ta' direttiva dwar l-intermedjarji tat-taxxa Ara l-paġna tal-laqgħa